als_Latn dik_Latn sag_Latn
SHPËRNDARJE
Ka filluar të behët konkretizimi i bashkëpunimit mes Kosovës dhe Shqipërisë në fushën e energjisë elektrike.
Ministria e Zhvillimit Ekonomik, e Kosovës, dhe Ministria e Energjisë dhe Industrisë, e Shqipërisë, kanë themeluar treguan e përbashkët të energjisë, si një zonë e vetme tregtare.
Ministri i Zhvillimit Ekonomik i Kosovës, Blerand Stavileci, bashkë me ministrin e Energjisë dhe Industrisë së Shqipërisë, Damian Gjiknuri, pas takimit që patën sot në Kosovë, thanë se studimet që i kanë paraprirë këtij tregu të përbashkët të energjisë, kanë dëshmuar se themelimi i tij përpos që është teknikisht i mundshëm, është edhe ekonomikisht i leverdishëm për të dyja shtetet.
Ministri Stavileci tha, se ndërtimi i kapaciteteve të reja gjeneruese në Kosovë dhe Shqipëri janë edhe imperativ i kohës, andaj, siç tha ai, duke pasë parasysh objektivat që kanë për krijimin e një tregu të hapur e konkurrues, po e themelojnë edhe tregon e përbashkët të energjisë elektrike.
“Menjëherë pas nënshkrimit të marrëveshjes së vitit të kaluar mes të dy qeverive për themelimin e tregut të përbashkët të energjisë Kosovë-Shqipëri kemi kaluar në fazën e implementimit duke përmbyllur sot një fazë të rëndësishme të tij, që ishte themelimi i komitetit drejtues dhe grupeve punuese, të cilat i hapim rrugë edhe krijimit të temave të referencës për themelimin e këtij tregu. Të gjithë, edhe në Kosovë edhe në Shqipëri janë të rëndësishëm për rëndësinë e kësaj marrëveshje, për rëndësinë e themelimit të një tregu të përbashkët, pra për sektorin e energjisë, një sektor që ka një rëndësi të jashtëzakonshme dhe është parakusht i domosdoshëm, për zhvillimin ekonomik, edhe të Kosovës edhe të Shqipërisë”, tha ai.
Stavileci tha, se ideja është që nga njëra anë të ndërtojnë kapacitete të reja gjeneruese, në mënyrë që ta përmbushin kërkesën për konsum të energjisë eklektike, dhe nga ana tjetër, t’i shohin edhe format dhe mundësitë alternative për kompensime të caktuara dhe për komplementaritet.
E sipas Stavilecit, mënyra më e mirë është bashkëpunimi me Shqipërinë.
“Tregu i përbashkët Kosovë-Shqipëri i hapë rrugë edhe tregut rajonal energjetik. Të gjithë e dini që sot në Europë diskutohet për tema shumë madhore dhe njëra prej tyre është themelimi i unionit të energjisë, po edhe ne të dyja si shtete pra e dijmë rëndësinë e themelimit të një tregu të tillë dhe për këtë arsye sot kemi vënë pra bazat e para që të themelohet komiteti drejtues, po ashtu të behën edhe termat e referencës me të cilën i hapet rrugë themelimit të tregut të përbashkët energjetik Kosovë-Shqipëri”, tha ai.
Qeveria e Kosovës dhe ajo e Shqipërisë kanë themeluar edhe Komitetin Drejtues të përbashkët të udhëhequr nga ministritë përkatëse dhe të përbërë nga përfaqësuesit e autoriteteve rregullatore dhe operatorëve të sistemit të transmetimit dhe tregut të energjisë.
Në këtë komitet të drejtë vote do të ketë ministri i Zhvillimit Ekonomik i Kosovës, ministri i Energjisë dhe Industrisë i Shqipërisë, kryesuesi i Bordit të ZRRE së Kosovës, kryesuesi i Bordit të ERE së Shqipërisë, kryeshefi Ekzekutiv i KOSTT të Kosovës dhe administratori i OST të Shqipërisë.
Ndërsa, pa të drejtë vote në përbërje të Komitetit Drejtues do të jenë edhe udhëheqësi i Departamentit të Energjisë i MZHE së Kosovës dhe udhëheqësi i Departamenti të Energjisë i MEI të Shqipërisë.
Ministri Damian Gjiknuri, integrimin e tregut shqiptar dhe kosovar në një treg të përbashkët energjetik, e quan projekt madhor.
“Kjo është një komunikim i përditshëm konkret që e bënë realizimin e këtij projekti madhorë për integrimin e tregut shqiptarë dhe kosovarë në një treg të përbashkët energjetik më të thjeshtë. Nga ana tjetër, të dyja vendet kanë filluar punën fizike për ta lidhur fizikisht këtë treg, nëpërmjet atij damari kryesor energjetik, pra linja e interkonjeksionit Shqipëri-Kosovë, e cila po ecën me ritmin e duhur dhe vendet tona shumë shpejtë do të jenë plotësisht të integruara fizikisht. Nga ana tjetër për t’i dhënë jetë të gjithë këtyre investimeve të rëndësishme drejtë integrimit do të duhet patjetër të përballojmë sfidat për kapacitetet e tjera gjenerues, si Kosova edhe Shqipëria kanë sfida të mëdha në këtë drejtim dhe puna e përbashkët e këtij komiteti e cila do të materializohet me politika të përbashkëta, mund të qojë edhe në investime të përbashkëta, siç diskutuam sot, për mundësinë e investimeve të përbashkëta Shqipëri-Kosovë në objekte gjeneruese, si në Kosovë ashtu edhe në Shqipëri”, tha Gjiknuri.
Ai tha, se vendet kanë një perspektivë shumë të mirë energjetike nëse do të dijnë ta shfrytëzojnë këtë mundësi, pra të bashkëpunojnë në mënyrë intensive.
Gjithashtu, ai tha se edhe qeveria norvegjeze e ka shprehur gatishmërinë për mbështetjen e këtij procesi nëpërmjet ekspertizës dhe burimeve të nevojshme financiare, që siç tha ai, për ta bërë këtë proces që të konkludojë në mënyrë të suksesshme në krye të disa viteve.
Ai tha, se ky është proces që do të marrë kohë, por tashmë kanë formuar grupet që do të punojnë.
Pas takimit që mbajtën sot, ministrat vlerësuan se po bëhet një hap i rëndësishëm që i hapë rrugë edhe tregut rajonal. Sipas tyre, po bëhen studime që të shihen mundësitë për të realizuar një treg të përbashkët rajonal. /KP/
Parave të dërguara nga emigrantët kosovarë për familjet e tyre në Kosovë, të cilat kanë luajtur...
Bujqit e Kosovës, nga viti i ardhshëm, do të mund të marrin kredi në bankat komerciale dhe institucionet mikro-financiare,...
Brenda 24 orëve në Kosovë importohen 1.5 milion litra naftë, ndërsa vetëm 3 për qind e saj kontrollohet për...
Ministri i Financave, Avdullah Hoti ka deklaruar se avancimi i Partneritetit Publiko Privat është prioritet dhe i domosdoshëm si...
Kosova mund të bëhet anëtare e Organizatës Botërore për Tregti (OBT), por kjo varet nga plotësimi i kritereve...
Kryeministri i Kosovës, Isa Mustafa, priti të premten në takim zëvendëspresidenten rajonale të Bankës...
Pasi ka shkëputur kontratën me kompaninë “Beni Dona”, e cila ka furnizuar me ushqim çerdhet publike, Komuna që...
Ministri i Financave të Kosovës, Avdullah Hoti ka pritur sot në takim zëvendëspresidenten rajonale të Bankës...
104.6 milionë euro ishte vlera e investimeve të huaja direkte në Kosovë në nëntë muajt e parë të vitit...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn